Laboratorinis darbas
„Jonų atpažinimas“

Analizinėje chemijoje išskiriamos 2 pagrindinės analizės šakos: kokybinė ir kiekybinė analizės. Kokybinėje analizėje yra nustatoma tiriamojo mėginio cheminė sudėtis (cheminiai junginiai, jonai). Kiekybinės analizės metu yra nustatomas medžiagos (analitės) kiekis tiriamajame mėginyje. Norint ištirti nežinomos sudėties mėginį, dažnai taikomos abi analizės rūšys: pirma kokybinė (ko yra mėginyje), o paskui kiekybinė (kiek). Laboratorinio darbo metu bus atliekama kokybinė analizė, kurios metu bus nustatoma nežinomos druskos sudėtis, kurią gali sudaryti Na+, K+, NH4+, Ag+, Ca2+, Ba2+, Cu2+ katijonai ir CO32-, PO43-, SO42-, Cl-, Br-, I- anijonai. 
Jūsų praktikos darbas susidės iš dviejų dalių – pavienių reakcijų atlikimo ir nežinomos cheminės druskos tyrimo. Siekdami nustatyti, ar jonas yra mūsų mėginyje, atliekama atitinkama cheminė reakcija, kurios metu fiksuojamas analizinis signalas (tirpalo spalvos pasikeitimas, nuosėdų susidarymas ir pan.). Kiekvienas jonas turi specifinį atpažinimo būdą, iš kurio galima nuspręsti apie jono būvimą arba ne tiriamajame tirpale.
Reagentai stovuose (mediniuose):
	KI
2 M HCl
2 M NaOH
2 M NH4OH
2 M H2SO4
	2 M (NH4)2C2O4
2 M (NH4)2CO3
K4[Fe(CN)6]
,,Magnio mišinys“




Visus kitus reagentus rasite vidurinėje traukos spintoje

Pavienių reakcijų atlikimas

Pavienės reakcijos skirtos aiškiai pamatyti, koks išorinis požymis parodo, kad jonas yra tiriamajame tirpale.  Tam naudojame iš anksto paruoštus, žinomos sudėties tirpalus. Atidžiai stebėkite atliekamų reakcijų požymius, nes pagal tokius pačius požymius reikės identifikuoti jonus, sudarančius nežinomą druską. 

Katijonų atpažinimas
Na+ ir K+
Na+ ir K+ jonai atpažįstami liepsnos dažymo reakcijomis. 

NH4+ jonų atpažinimas
Į mėgintuvėlį įlašinama tirpalo su NH4+ jonais (maždaug trečdalis mėgintuvėlio tūrio). Distiliuotu vandeniu sudrėkinamas lakmuso popierėlis. Į mėgintuvėlį atsargiai, kad neužtikštų ant sienelių, įlašinama apie 5 lašus 6 M NaOH tirpalo (traukos spintoje), mėgintuvėlis iškart uždengiamas sudrėkintu lakmuso popierėliu ir dedamas į vandens vonelę šildyti. Lakmuso popierėlis virš mėgintuvėlio pamėlynuoja. 
NH4+ (aq) + OH- (aq) ⇄ NH3 (d) + H2O (s)

Ag+ jonų atpažinimas
0. Reakcija su druskos rūgštimi ir halogenidų druskomis.
Į 3 mėgintuvėlius įlašinami keli lašai Ag+ jonų tirpalo. Į vieną įlašinamą 3-5 lašai 2 M HCl. Susidaro baltos nuosėdos. Šios nuosėdos tirpsta koncentruotame amoniako tirpale. Į kitą mėgintuvėlį įlašinama keli lašai KBr tirpalo. Susidaro gelsvos nuosėdos. Į likusį tirpalą įlašinami keli lašai kalio jodido KI tirpalo, iškrenta gelsvos sidabro jodido nuosėdos.
Ag+ (aq) + Cl- (aq) → AgCl(k)
AgCl (k) + 2NH4OH (aq) → [Ag(NH3)2]+ (aq) + Cl- (aq) + 2H2O (s)
Ag+ (aq) + I- (aq) → AgI(k)
Ag+ (aq) + Br- (aq) → AgBr(k)

Reakcija su šarmais.
Į mėgintuvėlį įlašinama tirpalo su Ag+ jonais. Įpilama keli lašai 2 M NaOH tirpalo. Sidabro druskų tirpaluose šarmai išskiria baltą sidabro hidroksidą, kuris iš karto skyla ir įgyja juodai rudą spalvą. 
AgNO3 (aq) + NaOH (aq) → AgOH (k) + NaNO3 (aq)
2AgOH (k) → Ag2O (k) + H2O (s)

Reakcija su amoniaku.
[bookmark: _Hlk134435477]Į mėgintuvėlį įlašinama tirpalo su Ag+ jonais. Įpilama keli lašai 2 M NH4OH tirpalo. Amoniako tirpalą lašinant į sidabro jonų tirpalą, išsiskiria baltos sidabro hidroksido nuosėdos, greitai virstančios rudu oksidu ir tirpstančios amoniako tirpalo pertekliuje.
AgNO3 (aq) + NH4OH (aq) → AgOH (k) + NH4NO3 (aq)
2AgOH (k) → Ag2O (k) + H2O (s)

Ca2+ jonų atpažinimas

0. Mikrokristaloskopinė reakcija.
Ant objektinio stiklelio užlašinamas tiriamojo tirpalo lašas, šalia – lašas 2 M H2SO4 tirpalo. Lašai sujungiami stikline lazdele. Išsiskiria ilgos gipso adatėlės, o jei kalcio daugiau, susidaro rombai: 
Ca2+ (aq) + SO42- (aq) + 2H2O(s) → CaSO4 ∙ 2H2O(k)


[image: ]     [image: ]
                                      CaSO4 ∙ 2H2O kristalai, 	   CaSO4 ∙ 2H2O kristalai, 
gauti iš praskiestų tirpalų 	          gauti iš koncentruotų tirpalų

Susidaręs CaSO4 tirpsta amonio sulfate (NH4)2SO4:
CaSO4 (k) + SO42- (aq) → [Ca(SO4)2]2- (aq)

Reakcija su amonio oksalatu. 
Į mėgintuvėlį įlašinami keli lašai Ca2+ tirpalo ir 2-3 lašai 2 M (NH4)2C2O4 tirpalo – išskiria baltas kristalines nuosėdas, tirpstančias mineralinėse rūgštyse, bet netirpstančias acto rūgštyje. Nuosėdos gali iškristi ne iš karto. Ba2+ jonai su amonio oksalatu sudaro analogiškas nuosėdas.
Ca2+ (aq) + C2O42- (aq) → CaC2O4 (k)
Reakcija su amonio karbonatu.
Į mėgintuvėlį įlašinama tirpalo su Ca2+ jonais. Įpilama keli lašai 2 M (NH4)2CO3 tirpalo. Amonio karbonatas kalcio druskų tirpaluose išskiria baltas kalcio karbonato nuosėdas, tirpstančias acto ir mineralinėse rūgštyse. Ba2+ jonai taip pat sudaro analogiškas BaCO3 nuosėdas.
Ca2+ (aq) + CO32- (aq) → CaCO3 (k)
CaCO3 (k) + 2H+ (aq) → Ca2+ (aq) + CO2 (d) + H2O (s)

Ba2+ jonų atpažinimas
0. Reakcija su sieros rūgštimi.
Į mėgintuvėlį su 1-2 lašais Ba2+ jonų tirpalo įlašinama 2 M H2SO4. Išsiskiria baltos smulkios kristalinės nuosėdos, netirpstančios praskiestose mineralinėse rūgštyse, bet šiek tiek tirpstančios koncentruotoje H2SO4.
Ba2+ (aq) + SO42- (aq) → BaSO4 (k)
BaSO4 (k) + 2H+ (aq) + SO42- (aq) → Ba2+ (aq) + 2HSO4- (aq)
 
0. Reakciją galima stebėti ir per mikroskopą. Ant objektinio stiklelio užlašinkite tiriamojo tirpalo lašą, šalia – lašą 2M H2SO4 tirpalo. Lašus sujunkite stikline lazdele. Ba2+ jonai su SO42- jonais sudaro smulkius BaSO4 kristalus, besiskiriančius nuo gipso adatėlių. BaSO4 netirpsta amonio sulfato tirpale.

Cu2+ jonų atpažinimas
0. Reakcija su kalio heksacianoferatu (II).
Į mėgintuvėlį įlašiname kelis lašus tirpalo su Cu2+ jonais. Tada kelis lašus kalio heksaciano feroato (K4[Fe(CN)6]). Susidaro raudonai rudos nuosėdos.
2Cu2+ (aq) +K4[Fe(CN)6] (aq) → Cu2[Fe(CN)6] (k) + 4K+ (aq)
Reakcija su amonio hidroksidu. 
Į 2-3 lašus vario druskos tirpalo įlašinama 1-2 lašai 2 M NH4OH tirpalo. Išsiskiria mėlynai žalios bazinės druskos (CuOH)2SO4 nuosėdos. Veikiant reagento pertekliumi, atsiranda intensyvi mėlyna tirpalo spalva, rodanti jog susidarė kompleksinis [Cu(NH3)4]2+ jonas: 
Cu2+(aq) + 4NH4OH (aq) →[Cu(NH3)4]2+(aq) + 4H2O (s)
Įpylus į vario jonų tirpalą amonio druskų, bazinė druska nesusidaro. 
Redukcijos reakcija.
Į mėgintuvėlį įlašiname kelis lašus tirpalo su Cu2+ jonais. Įdedamas gabaliukas cinko. Metalai (geležis, cinkas, aliuminis) iš vario (II) druskų išskiria rausvas metalinio vario nuosėdas: 
Cu2+(aq) + Zn (k) → Cu (k) + Zn2+ (aq)
Reakcija su šarmais.
Į stiklinį mėgintuvėlį įlašiname kelis lašus tirpalo su Cu2+ jonais. Įlašinami keli lašai 2 M NaOH. Šarmai vario druskų tirpaluose išskiria mėlyną hidroksidą, tirpstantį rūgštyse, amoniake ir koncentruotuose šarmuose. Susidaręs hidroksidas pakaitinamas degikliu. Kaitinant vario hidroksidas skyla ir virsta juodu oksidu.
2CuSO4 (aq) + 2NaOH (aq) → Cu(OH)2 (k) + Na2SO4 (aq)
Cu(OH)2 (k) → CuO (k) + H2O (s)

Anijonų atpažinimas
CO32- jonų atpažinimas
0. Reakcija su praskiestomis rūgštimis. 
Rūgštys suardo karbonatus ir išskiria CO2: 
CO32- (aq) + 2H+ (aq) → CO2 (d) + H2O (s)
Išsiskyręs CO2 nustatomas iš kylančių burbuliukų arba Ba(OH)2 tirpalo susidrumstimo, per vamzdelį leidžiant į jį išsiskyrusias dujas: 
CO2 (d) + Ba(OH)2 (aq) → BaCO3 (k)+ H2O (s)
[image: ]
Į mėgintuvėlį įpilama sotaus Ba(OH)2 tirpalo, įstatomas jungiamasis vamzdelis. Į stiklinį mėgintuvėlį įberiamas nedidelis kiekis sausos tiriamosios medžiagos arba keli lašai jos tirpalo, įlašinami 3-5 lašai 2 M HCl rūgšties ir mėgintuvėlis greitai užkemšamas kamščiu su jungiamuoju vamzdeliu. Išsiskyręs CO2 sudrumsčia Ba(OH)2 tirpalą. Ilgai CO2 veikiamo Ba(OH)2 tirpalo drumstumas dingsta, nes netirpus BaCO3 virsta tirpiu vandenilio karbonatu Ba(HCO3)2. 

Reakcija su sidabro nitratu (atliekama stikliniame mėgintuvėlyje).
Mėgintuvėlyje ištirpinkite šiek tiek karbonato. Į gautą tirpalą įpilkite kelis lašus Ag+  jonų turinčio tirpalo. Sidabro nitratas nusodina baltas sidabro karbonato nuosėdas, kurios po tam tikro laiko tamsėja. Skilimo reakcija vyksta lėtai, mėgintuvėlis su reakcijos mišiniu galima pašildyti vandens vonelėje. 
CO32- (aq) + 2Ag+ (aq) → Ag2CO3 (k)
Ag2CO3 (k) → Ag2O (k) + CO2 (d)

PO43- jonų atpažinimas
0. Reakcija su sidabro nitratu.
Mėgintuvėlyje ištirpinkite šiek tiek fosfato. Įlašinkite kelis lašus Ag+  jonų turinčio tirpalo. Fosfato jonai su Ag+ jonų turinčiu tirpalu sudaro geltonos spalvos nuosėdas, tirpstančias azoto rūgštyje bei amoniake: 
PO43- (aq) +3Ag+ (aq) → Ag3PO4 (k)
Ag3PO4 (k) + 3H+ (aq) → 3Ag+ (aq) + H3PO4 (s)
Ag3PO4 (k) + 6 NH3 (aq) → 3[Ag(NH3)2]+ (aq) + PO43- (aq)
Reakcija su magnio druskomis.
Mėgintuvėlyje ištirpinkite šiek tiek fosfato. Ant objektinio stiklelio greta užlašinami fosfato jonų tirpalo ir ,,Magnio mišinio“ (MgCl2 + NH4Cl + NH4OH) lašai. Lašai sujungiami stikline lazdele ir mišinys paliekamas pastovėti. Susidaro Mg2+ jonams charakteringo pavidalo kristalai. 
PO43– (aq) + Mg2+ (aq) + NH4+ (aq) → MgNH4PO4 (k)

             MgNH4PO4 ∙ 6H2O kristalai 	        MgNH4PO4 ∙ 6H2O kristalai                      
            gauti iš koncentruotų tirpalų	          gauti iš praskiestų tirpalų


SO42- jonų atpažinimas
[bookmark: _Hlk134437248]Mikrokristaloskopinė reakcija. (Šią reakcija jau darėte, todėl kartoti nereikia).
Ant objektinio stiklelio užlašinami lašas SO42- tirpalo, greta lašas Ca2+ jonų tirpalo. Lašai sujungiami stikline lazdele – susidaro gipso adatėlės.  
SO42- (aq) + Ca2+ (aq) + 2H2O (s) → CaSO4 ∙ 2H2O (k)

Cl- jonų atpažinimas
Reakcija su sidabro nitratu. (Šią reakcija jau darėte, todėl kartoti nereikia).

Br- jonų atpažinimas
a) Reakcija su sidabro nitratu. (Šią reakcija jau darėte, todėl kartoti nereikia).
b) Reakcija su koncentruota sieros rūgštimi (atliekama stikliniame mėgintuvėlyje).
Į mėgintuvėlį įlašinus keletą lašų bromido jonų tirpalo ir koncentruotos sieros rūgšties, bromido jonai oksiduojami iki laisvo bromo. Tirpalas lėtai įgyja rudą spalvą. Bromas su krakmolo tirpalu nereaguoja.
2Br- (aq) + SO42+ (aq) + 4H+ (aq) → Br2 (s) + SO2 (d) + 2H2O (s)

I- jonų atpažinimas
a) Reakcija su sidabro nitratu. (Šią reakcija jau darėte, todėl kartoti nereikia).
b) Reakcija su koncentruota sieros rūgštimi (atliekama stikliniame mėgintuvėlyje).
Į mėgintuvėlį įlašinami keli lašai jodido jonų tirpalo ir koncentruotos sieros rūgšties. Sieros rūgštis oksiduoja jodido jonus iki laisvo jodo – tirpalas įgyja rudą spalvą. Jodo susidarymas patvirtinamas į tirpalą įlašinant 1-2 lašus krakmolo tirpalo – šis turėtų nusidaryti mėlyna spalva.
2I- (aq) + SO42+ (aq) + 4H+ (aq) → I2 (aq) + SO2 (d) + 2H2O (s)

Nežinomos druskos tyrimas

Tiglyje turite nežinomą druską, kurią gali sudaryti bet kokia tirtų katijonų ir anijonų kombinacija. Jūsų tikslas – nustatyti gautos druskos cheminę formulę. Visos nežinomos druskos yra sudarytos iš vieno katijono ir vieno anijono. Jeigu atlikus reakciją pamatysite tą patį išorinį požymį kaip ir atitinkamoje pavienėje reakcijoje, tai išduos to jono buvimą. Kiekvienai reakcijai imkite atskirą tirpalo X porciją.
Dauguma kokybinių reakcijų yra reakcijos tarp jonų, vykstančios vandenyje. Todėl prieš atliekant analizę, medžiagą reikia ištirpinti. Katijonų analizė daroma prieš anijonų analizę, tačiau reakcijų atlikimo tvarka nėra svarbi.

